title: Casa d'Azagra
text: La Casa d'Azagra ye una familia d'orichen navarro que prenió lo control de la Taifa d'Albarrazín, a on creyoron una Senyoría d'Albarrazín, independient de Castiella y Aragón dica que s'adhibió a la Corona d'Aragón.
  
  Esta familia encomienza con Don Rodrigo, sinyor d'Alcanadre y lo suyo fillo Pero Ruíz, que estió lo primer Azagra afincato en tierras aragonesas y a qui Alifonso II lo Casto nombro en 1177 sinyor de Daroca.
  
  Ya en 1170 heba preso lo control de la Taifa d'Albarrazín, que enantes yera de lo rei Lop de la Taifa de Murcia, fortificó la ciudat y la repobló con nabarros y riochans, creyando la Senyoría d'Albarrazín.
  
  Los sinyors d'Albarrazín de la Casa d'Azagra estioron:
  
   1. Pero Ruíz d'Azagra (h. 1170-h. 1190)
   2. Ferrando Ruíz d'Azagra (h. 1190-1200)
   3. Pero Ferrández d'Azagra (1200-antes de 1254)
   4. Álbar Pérez d'Azagra (antes de 1254-antes de 1281)
   5 y 6. Teresa Álvarez d'Azagra y Chuan de Lara "Lo Gordo u Lo Gran" (antes de 1281-1283)
  
  La Casa d'Azagra entroncó con la Casa de Lara. A principios de lo sieglo XIV la Casa que teneba més tierras en lo territorio de la senyoría adhibita a la Corona yera la Casa d'Heredia, sobretot las brancas familiars ligatas a Álbar Pérez d'Azagra, como los Ferrández d'Heredia.